இலங்கைத் தமிழ் அறிஞர்களின் புலமைத் திறம் பற்றி பிற அறிஞர்களிடையே முதன்முதல் பரப்புவதற்குப் பண்டிதமணியின் இலக்கிய வழியே கதவு திறந்துவிட்டது. கந்தபுராணம் தஷகாண்ட உரை இவருடைய ஆழ்ந்த புலமைக்கும், பெருமைக்கும் என்றென்றும் சான்று பகர்கிறது. பாரம்பரியப் புலமைமிக்க இச்சான்றோருக்கு இலங்கைப் பல்கலைக் கழகம் 31.05.1978 அன்று ‘இலக்கிய கலாநிதி’ என்னும் மேன்மைமிகு பட்டம் வழங்கிச் சிறப்பித்தது. இலங்கை அரசு 1999 ஆம் ஆண்டு பண்டிதமணிக்கு முத்திரை (அஞ்சல் தலை) வெளியிட்டு கௌரவித்தது.